बेटे को गोद में लेकर हॉस्पिटल से बाहर आईं, यूजर्स बोले- आपने काफी जल्दी रिकवरी कर ली
Gauahar Khan Spotted With Newborn Baby And Husband Zaid Darbar - मां बनने के बाद गौहर खान पहली बार अपने बेटे के साथ स्पॉट हुईं। गौहर अपने बेटे को गोद लेकर पति जैद दरबार के साथ हॉस्पिटल से बाहर निकल रही थीं
मां बनने के बाद गौहर खान पहली बार अपने बेटे के साथ स्पॉट हुईं। गौहर अपने बेटे को गोद लेकर पति जैद दरबार के साथ हॉस्पिटल से बाहर निकल रही थीं। ये वीडियो सोशल मीडिया पर भी सामने आया है। उन्होंने 10 मई को बेटे को जन्म दिया था।
बेटे को गोद में लेकर मुस्कुराते हुए दिए पैपराजी को पोज 
वीडियो में गौहर खान ने वाइट टॉप के साथ ग्रीन पैंट पहने हैं। उन्होंने अपने बाल खुले रखे हैं। वहीं जैद दरबार ब्लैक टी-शर्ट और क्रीम के पैंट में दिखे। गौहर-जैद ने हॉस्पिटल के बाहर खड़े होकर मुस्कुराते हुए पैपराजी को पोज दिए।
यूजर्स बोले- आपने काफी जल्दी रिकवरी कर ली 
गौहर को डिलीवरी के बाद हॉस्पिटल से जल्दी डिस्चार्ज मिल जाने से सोशल मीडिया पर यूजर्स हैरान हैं। इस वीडियो पर उनके फैंस लगातार कमेंट कर रहे हैं। एक यूजर ने लिखा -आप लोग इतनी जल्दी कैसे रिकवरी कर लेते हैं? हमारी तो हॉस्पिटल से घर जाने तक में ही हालत खराब हो जाती है।
वहीं एक यूजर ने लिखा- मैं तो ये देखकर दंग हूं कि गौहर ने इतनी जल्दी रिकवरी कर ली। मुझे डिलीवरी के बाद पैदल चलने में एक हफ्ते का समय लग गया था। मैं तो किसी बेजान व्यक्ति की तरह हॉस्पिटल से निकली थी और लगभग रेंगते हुए कार तक गई थी। लेकिन, गौहर ने बड़ी आसानी से ये कर दिखाया, मैं उनके लिए खुश हूं।
गौहर ने 25 दिसंबर 2020 को जैद दरबार से की थी शादी
25 दिसंबर 2020 को गौहर और जैद ने मुंबई आईटीसी ग्रैंड मराठा होटल में निकाह किया था। गौहर और जैद के बीच 12 साल के अंतर की वजह से उस वक्त ये शादी बेहद सुर्खियों में थी। प्रोफेशन से जैद भी एक्टर और इंफ्लुएंसर हैं। 
जैद ने पहली बार गौहर को एक ग्रोसरी शॉप में देखा था, जिसके बाद उन्होंने गौहर को मैसेज करके मिलने की इच्छा जताई थी। दोनों के रिश्ते की शुरुआत दोस्ती से हुई, लंबे समय तक एक-दूसरे को डेट करने के बाद कपल ने शादी का फैसला लिया। 